# ตำบลสุเทพ
ตำบลสุเทพ (อักษรธรรมล้านนา:ᩈᩩᩮᨴ᩠ᨻ) เป็นตำบลในอำเภอเมืองเชียงใหม่ จังหวัดเชียงใหม่ ตั้งอยู่ทางทิศตะวันตกของอำเภอ ครอบคลุมพื้นที่บางส่วนของเขตเมืองเชียงใหม่ รวมถึงดอยสุเทพ อันเป็นที่ตั้งของอุทยานแห่งชาติดอยสุเทพ-ปุย ปัจจุบันพื้นที่ส่วนใหญ่ของตำบลอยู่ในเขตเทศบาลเมืองสุเทพ และส่วนที่เหลืออยู่ในเขตเทศบาลนครเชียงใหม่ สถานที่สำคัญในตำบล เช่น ท่าอากาศยานเชียงใหม่ มหาวิทยาลัยเชียงใหม่ วัดพระธาตุดอยสุเทพราชวรวิหาร สวนสัตว์เชียงใหม่ เป็นต้น

 ประวัติ 
ตำบลสุเทพเดิมเป็นสภาตำบล หลังจากนั้นได้ยกฐานะขึ้นเป็นองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยประกาศกระทรวงมหาดไทย ลงวันที่ 2 มีนาคม 2538 จัดตั้งเป็นองค์การบริหารส่วนตำบลชั้น 3 และต่อมาได้รับการเลื่อนชั้นเป็นองค์การบริหารส่วนตำบลชั้น 1 (องค์การบริหารส่วนตำบลขนาดใหญ่) ต่อมาเมื่อวันที่ 24 สิงหาคม พ.ศ. 2550 กระทรวงมหาดไทยได้จัดตั้งองค์การบริหารส่วนตำบลสุเทพเป็น "เทศบาลตำบลสุเทพ"ประวัติเทศบาลตำบลสุเทพ โดยเทศบาลตำบลสุเทพ.

 ภูมิศาสตร์ 
thumbnail|ดอยสุเทพตั้งอยู่ในตำบลสุเทพ (มองจากตัวเมืองเชียงใหม่ไปทางทิศตะวันตก)
ลักษณะทางภูมิศาสตร์ของตำบลสุเทพประกอบด้วย ภูเขา (ดอยสุเทพ) ที่ราบเชิงเขา และที่ราบภูมิประเทศ อาณาเขต หมู่บ้านตำบลสุเทพ

อาณาเขตของตำบลสุเทพติดต่อกับ 4 ตำบลใน 2 อำเภอของจังหวัดเชียงใหม่ ดังนี้
 ทิศเหนือ ติดต่อกับเทศบาลนครเชียงใหม่ และตำบลช้างเผือก อำเภอเมืองเชียงใหม่
 ทิศตะวันออก ติดต่อกับเทศบาลนครเชียงใหม่
 ทิศใต้ ติดต่อกับตำบลแม่เหียะ และตำบลป่าแดด อำเภอเมืองเชียงใหม่
 ทิศตะวันตก ติดต่อกับ ตำบลบ้านปง อำเภอหางดง

 การแบ่งเขตการปกครอง 
ตำบลสุเทพประกอบด้วยพื้นที่ปกครองสองส่วน ได้แก่ ตำบลสุเทพในเขตเทศบาลเมืองสุเทพ และตำบลสุเทพในเขตเทศบาลนครเชียงใหม่ สำหรับตำบลสุเทพในเทศบาลเมืองสุเทพ ประกอบด้วยหมู่บ้าน 15 แห่ง ได้แก่
{|
| width="220" valign="top" |
 หมู่ 1 บ้านเชิงดอย
 หมู่ 2 บ้านห้วยแก้ว
 หมู่ 3 บ้านกองบิน 41
 หมู่ 4 บ้านห้วยทราย
 หมู่ 5 บ้านร่ำเปิง
| width="220" valign="top" |
<ol start=6>
หมู่ 6 บ้านโป่งน้อย
หมู่ 7 บ้านช่างทอง
หมู่ 8 บ้านหลิ่งห้า
หมู่ 9 บ้านดอยสุเทพ
หมู่ 10 บ้านอุโมงค์
| width="220" valign="top" |
<ol start=11>
หมู่ 11 บ้านดอยปุย
หมู่ 12 บ้านภูพิงค์
หมู่ 13 บ้านสันลมจอย
หมู่ 14 บ้านใหม่หลังมอ
หมู่ 15 บ้านทรายคำ
|}

 ประชากร 

จากการสำรวจเมื่อปี พ.ศ. 2561 ตำบลสุเทพมีประชากรทั้งหมด 29,764 คน แยกตามเขตการปกครองดังนี้

 ส่วน  ประชากร ตำบลสุเทพในเขตเทศบาลเมืองสุเทพ  17,145 ตำบลสุเทพในเขตเทศบาลนครเชียงใหม่  12,169 รวม  29,764 <small>ข้อมูล: ประชากรในเทศบาลตำบลสุเทพ โดยกรมการปกครองประชากรในเทศบาลนครเชียงใหม่ ส่วนตำบลสุเทพ โดยกรมการปกครอง กรมการปกครอง กระทรวงมหาดไทย เดือนธันวาคม พ.ศ. 2561

 การคมนาคม 
thumb|การจราจรบนถนนสุเทพ

ตำบลสุเทพมีเส้นทางคมนาคมที่สำคัญดังนี้
 ถนนสุเทพ
 ถนนนิมมานเหมินท์
 ทางหลวงแผ่นดินหมายเลข 121 (คลองชลประทาน)
 ทางหลวงแผ่นดินหมายเลข 1004 (ถนนห้วยแก้ว - ช่วงที่เป็นพื้นราบ, ถนนศรีวิชัย - ช่วงที่อยู่บนดอยสุเทพ)

 สถานที่สำคัญ 
thumb|150px|วัดพระธาตุดอยสุเทพราชวรวิหาร
thumb|150x150px|สวนสัตว์เชียงใหม่
 ท่าอากาศยานเชียงใหม่
 กองบิน 41

 สถานศึกษา
 มหาวิทยาลัยเชียงใหม่
 มหาวิทยาลัยราชภัฏเชียงใหม่ (สาขาวัดศรีโสดา)สถานที่สำคัญในตำบลสุเทพ

 ศาสนสถาน สำนักสงฆ์
ตำบลสุเทพ เป็นที่ตั้งของศาสนสถานหลายแห่ง  และเป็นที่ตั้งของวัดพระธาตุดอยสุเทพ ซึ่งเป็นวัดสำคัญคู่บ้านคู่เมืองของจังหวัดเชียงใหม่

 วัดพระธาตุดอยสุเทพราชวรวิหาร
 วัดร่ำเปิง (ตโปทาราม)
 วัดศรีโสดา
 วัดอุโมงค์ (สวนพุทธธรรม)
 วัดฝายหิน
 วัดสังเวช
 วัดผาลาด
 วัดโป่งน้อย
 วัดช่างทอง
 วัดป่าแดง
 สำนักสงฆ์บ้านช่างทอง
 สำนักสงฆ์บ้านหลิ่งห้า
 สำนักสงฆ์บ้านดอยปุย
 ศาลเจ้าเทียนเป่า

 สถานที่ท่องเที่ยว
 อุทยานแห่งชาติดอยสุเทพ-ปุย
 วัดพระธาตุดอยสุเทพราชวรวิหาร
 พระตำหนักภูพิงค์ราชนิเวศน์
 สวนสัตว์เชียงใหม่
 บ้านดอยปุย
ศูนย์ธรรมชาติวิทยาดอยสุเทพเฉลิมพระเกียรติฯ